**Ալբանիայի ազգային պատմական թանգարան** (ալբ․՝ Muzeu Historik Kombëtar), պատմական թանգարան Տիրանայում, Ալբանիա։ Բացվել է 1981 թվականի հոկտեմբերի 28-ին, ունի 27000 քառակուսի մետր տարածք, մինչդեռ ցուցահանդեսների համար հասանելի է 18000 քմ։

Թանգարանի մուտքի վերևում պատկերված է «Ալբանացիները» վերնագրով մեծ որմնանկարային խճանկար, որը պատկերում է Ալբանիայի պատմության հնագույն և ժամանակակից գործիչներին։

Պատմություն
-----------

Բացվել է 1981 թվականի հոկտեմբերի 28-ին։ Զբաղեցնում է 27 000 կմ տարածք, որից 18 000 նախատեսված է ցուցադրությունների համար։

Թանգարանը բաղկացած է հետևյալ սրահներից.

* Հնագիտության սրահ
* Միջին դարերի սրահ
* Վերածննդի դարաշրջանի սրահ
* Անկախության սրահ
* Իկոնոգրաֆիայի սրահ
* Հակաֆաշիստական պատերազմի ազգային ազատագրական սրահ
* Կոմունիստական ահաբեկչության սրահ
* Մայր Թերեզայի սրահ

Հնագիտության սրահ
-----------------

Հնագիտության սրահը թանգարանի ամենակարևոր տաղավարներից է՝ 585 նմուշներով։ Ցուցադրությունը սկսվում է ուշ Պալեոլիթ շրջանից և ավարտվում վաղ միջնադարով (IV-VIII դարեր)։ Ցուցադրված են առարկաներ Նեոլիթյան ծաղկուն դարաշրջանից մինչև 4-րդ հազարամյակի կեսերը։

Ցուցադրված են արծաթե և բրոնզե մետաղադրամներ, որոնք հայտնաբերվել են մ.թ.ա IV-IV-րդ դդ.։ Հատկապես տպավորիչ է Ապոլլոն Աստծո հսկայական արձանը։ Հետաքրքրական է «Դուրրասի գեղեցկուհին» խճանկարը (մ.թ.ա IV դար), Արտեմիսի գլուխը (մ.թ.ա III դար), մարդու կրաքարե գլուխը (IV|մ.թ.ա V դար), կարմիր պատկերներով նկարազարդված ծաղկամաններ։

Միջին դարերի սրահ
-----------------

Այս սրահում այցելուները կարող են տեսնել Ալբանիայի տնտեսական, սոցիալական, քաղաքական և մշակութային զարգացումները VI-XV դարերում։ Սրահում հատուկ անկյուն է հատկացվել Principality of Arber-ին, Epitaph of Gllavenica-ին (1373)։ Լուսանկարների, փաստաթղթերի միջոցով ցուցադրվում է ալբանացիների դիմադրությունը Օսմանյան կայսրության դեմ։

Վերածննդի դարաշրջանի սրահ
-------------------------

Վերածննդի դարաշրջանի սրահում առկա են բնօրինակ առարկաներ՝ փաստաթղթեր, գրքեր, լուսանկարներ, ազգային դրոշներ, զենքեր, պարտատոմսեր և այլ մշակութային առարկաներ։ Առարկաների մեծ մասը Ալբանիայի մշակույթի և պատմության ազգային խորհրդանիշներ են։ Սրահում ցուցադրված առարկաները վերագրվում են XIX դարի կեսերից մինչև 1912 թվական։

Անկախության սրահ
----------------

Անկախության սրահում ներկայացված են Անկախության հռաչակագրի պատմական պահերը 1921-1939 թթ.։

Իկոնոգրաֆիայի սրահ
------------------

Ներկայացված են Ալբանիայի հետ բյուզանդական արվեստի շուրջ 70 նմուշներ։

Հակաֆաշիստական պատերազմի ազգային ազատագրական սրան
-------------------------------------------------

Այս սրահում ներկայացված են 220 նմուշներ, որոնք արտացոլում են 1920 թվականից մինչև 1945 թվական Երկրորդ համաշխարհային պատերազմի ավարտ։

Կոմունիստական ահաբեկչության սրահ
--------------------------------

Կոմունիստական ահաբեկչության սրահը բացվել է 2012 թվականին։ Այստեղ ցուցադրված են փաստաթղթեր, լուսանկարներ և առարկաներ, որոնք պատականում են Ալբանիայի 1945-1990 թթ. միակուսակցական համակարգին։

Մայր Թերեզայի սրահ
------------------

Այս սրահը նվիրված է Մայր Թերեզայի ընտանիքին, կյանքին և գործունեությանը։

Ծանոթագրություններ
------------------

1. ↑  Austin Robert (2005)։ «Albania»։ in Frucht Richard C.։ *Eastern Europe: An introduction to the people, lands, and culture*։ ABC-CLIO։ էջեր 720։ ISBN 9781576078006
2. ↑  Sawyer Andrew (2014)։ «National Museums in Southeast Europe:(En) countering Balkanism?»։ *International Journal of Politics, Culture, and Society* **27** (1): 115–127։ doi:10.1007/s10767-013-9160-9  `|s2cid=` պարամետրը գոյություն չունի (օգնություն) "In Tirana, Albania’s National History Museum, itself a product of Hoxha’s regime, reaches back to antiquity in a notable mural above the entrance, yet the central figure (a woman) is flanked by a worker and a partisan, making this ultimately a modern moment."

Արտաքին հղումներ
----------------

* Պաշտոնական կայքը Archived 2014-12-13 at the Wayback Machine.
* www.mhk.gov.al

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000122426772 · LCCN: nb2012012714 · SUDOC: 157802639 · VIAF: 150700090 · WorldCat VIAF: 150700090 |

 |